CELEX: 22002D0029
Language: el
Date: 2002-04-19 00:00:00
Title: Απόφαση της Μεικτής Επιτροπής του ΕΟX αριθ. 29/2002, της 19ης Απριλίου 2002, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Avis juridique important

|

22002D0029

Απόφαση της Μεικτής Επιτροπής του ΕΟX αριθ. 29/2002, της 19ης Απριλίου 2002, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ  

Επίσημη Εφημερίδα αριθ. L 154 της 13/06/2002 σ. 0008 - 0009

Απόφαση της Μεικτής Επιτροπής του ΕΟXαριθ. 29/2002της 19ης Απριλίου 2002για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε με την απόφαση αριθ. 11/2002 της Μεικτής Επιτροπής του ΕΟΧ, της 1ης Μαρτίου 2002(1).(2) Η οδηγία 2001/30/ΕΚ της Επιτροπής, της 2ας Μαΐου 2001, για την τροποποίηση της οδηγίας 96/77/ΕΚ περί θεσπίσεως ειδικών κριτηρίων καθαρότητας για τα πρόσθετα τροφίμων πλην των χρωστικών και των γλυκαντικών υλών(2) πρέπει να ενσωματωθεί στη συμφωνία.(3) Η οδηγία 2001/35/ΕΚ της Επιτροπής, της 11ης Μαΐου 2001, για την τροποποίηση των παραρτημάτων της οδηγίας 90/642/ΕΟΚ του Συμβουλίου για τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(3) πρέπει να ενσωματωθεί στη συμφωνία.(4) Η οδηγία 2001/39/ΕΚ της Επιτροπής, της 23ης Μαΐου 2001, για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν, αντίστοιχα, τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά, στα τρόφιμα ζωικής προέλευσης και ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(4) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κεφάλαιο XII του παραρτήματος ΙΙ της συμφωνίας τροποποιείται ως εξής:1. Προστίθεται η ακόλουθη περίπτωση στα σημεία 38 (οδηγία 86/362/ΕΟΚ του Συμβουλίου), 39 (οδηγία 86/363/ΕΟΚ του Συμβουλίου) και 54 (οδηγία 90/642/ΕΟΚ του Συμβουλίου): "- 32001 L 0039: Οδηγία 2001/39/ΕΚ της Επιτροπής, της 23ης Μαΐου 2001 (ΕΕ L 148 της 1.6.2001, σ. 70)."2. Προστίθεται η ακόλουθη περίπτωση στο σημείο 54 (οδηγία 90/642/ΕΟΚ του Συμβουλίου): "- 32001 L 0035: Οδηγία 2001/35/ΕΚ της Επιτροπής, της 11ης Μαΐου 2001 (ΕΕ L 136 της 18.5.2001, σ. 42)."3. Προστίθεται η ακόλουθη περίπτωση στο σημείο 54λβ (οδηγία 96/77/ΕΚ της Επιτροπής): "- 32001 L 0030: Οδηγία 2001/30/ΕΚ της Επιτροπής, της 2ας Μαΐου 2001 (ΕΕ L 146 της 31.5.2001, σ. 1)."Άρθρο 2Τα κείμενα των οδηγιών 2001/30/ΕΚ, 2001/35/ΕΚ και 2001/39/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 20 Απριλίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 19 Απριλίου 2002.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 110 της 25.4.2002, σ. 1.(2) ΕΕ L 146 της 31.5.2001, σ. 1.(3) ΕΕ L 136 της 18.5.2001, σ. 42.(4) ΕΕ L 148 της 1.6.2001, σ. 70.(5) Δεν έχουν αναφερθεί συνταγματικές απαιτήσεις.